**Stanovisko OR Radvaň k návrhu statickej dopravy na území Radvane**

***Príloha:* Návrhy krátkodobých opatrení občanov na zlepšenie dopravnej situácie**

1. **v dopravnom okrsku I. Poľná – NĽŠ:**

1. zlegalizovať kolmé parkovanie na Poľnej ulici – spevniť plochy a vybudovať nový chodník,

2. upraviť parkovisko vo vnútrobloku medzi Poľnou a NĽŠ (na Malachovskej ceste) s cieľom navýšenia počtu parkovacích miest (p. príloha 1).

1. **v dopravnom okrsku II. Radvanská –NĽŠ**

1. Nám. Ľ. Štúra - firma SLOS - nie je vidno vyznačenie priestoru na parkovanie a tak sa často stáva, že auta parkujú nerovnomerne a nie je využitý priestor - zabezpečiť obnovu vyznačenia parkovacích miest  na celej ulici z obidvoch strán,

2. využiť a upraviť na parkovanie priestor medzi domami Radvanská 4 a 5,

3. upraviť trávnatú plochu pri ceste v zákrute medzi Radvanská 8 - 9 na parkovanie,

4. zelená plocha vedľa Nám. Ľ. Štúra 26  smerom ku hlavnej  ceste ( je tam cedula " súkromný majetok")  určite by sa dala tiež využiť na výstavbu parkovacích miest.  Pokiaľ to patrí SLOSu mali by sa postarať o priestor na parkovanie, lebo ich auta a zamestnanci zaberajú tiež parkovacie miesta,

Návrhy v bodoch 2-4 síce zaberajú plochy zelene, ale by **vytvorili náhradu za nelegálne parkovacie miesta a obnovenie zelene vo vnútrobloku na Radvanskej ulici** v okolí školského a detského ihriska,

5. využiť spevnené plochy pre podstavnou vybavenosťou obytného domu NĽŠ 15-20 na parkovanie minimálne zamestnancov zariadení obchodu a služieb

6. rozšíriť kapacitu parkoviska v preluke na Nám Ľ. Štúra smerom severným - k autobusovej zástavke, pričom rešpektovať vzrastlú zeleň,

7. využiť plochu bývalej príjazdovej komunikácie z rýchlostnej cesty na Radvanskú ulicu pre vytvorenie parkoviska,

8. plocha medzi obytnými domami Radvanská 4 a 5 je vzhľadom na tesnú blízkosť s bývaním a priamy kontakt s vnútroblokom nevhodná,

9. využite disponibilných plôch na Radvanskej ulici pred obytným domom č.12-24 na doplnenie kolmých parkovacích miest(namiesto súčasného nesprávneho pozdĺžneho parkovania),

10. vymedzenie parkovacích miest pre zamestnancov školy v areáli ZŠ,

11. vymedziť na parkovisku pri bývalom Priore(potom Tescu) plochy pre parkovanie dodávok a služobných a podnikových aut,

12. dobudovanie pešieho prepojenia od Novamedu smerom k Radvanskej ulici popri SZU, formou serpentínovej rampy, aby bol prechod prístupný aj pre matky s kočíkmi.

1. **v dopravnom okrsku III. Radvanská – Bernolákova**

1. dobudovať parkovacie miesta na Radvanskej ulici v časti popri MŠ po druhej strane ulice a vymedziť ich pre parkovanie služobných aut a dodávok a zrušiť vyhradené stánia na Bernolákovej ulici,

2. dobudovať kolmé parkovanie na Radvanskej ulici pred obytným domom č. 30 namiesto súčasného nesprávneho pozdĺžneho parkovania,

3. obnoviť vyznačenie prechodov pre chodcov na Bernolákovej ulici (k Novamedu, k Jednote...),

4. vo vnútrobloku pred Bernolákovou 9 pred vstupom z parkoviska na chodník (vedľa ihriska) vodorovným dopravným značením, prípadne dopravnou značkou zakázať parkovanie tak, aby sa nebránilo vjazdu sanitiek, hasičov prípadne, sťahovacích áut na chodník zo zadnej strany bloku,

5. osadiť orientačné tabule pre príjazd návštevníkov k parkovovaniu pri Novamede a tak isto vyznačiť výjazd z parkoviska smerom k Sládkovičovej ulici, aby návštevníci neblúdili po sídlisku,

6. vybudovanie pešieho prepojenia medzi bytovými blokmi č. 166 a 167 na Bernolákovej ulici smerom k materským škôlkam na Radvanskej za účelom efektívneho využitia parkovacích miest a zlepšenia pešieho prístupu k MŠ (formou rampy, aby slúžil aj pre matky s kočíkmi),

7. osadenie značky zákaz vjazdu, alebo kovového stĺpika na peší prechod medzi bytovými domami 166 a 167, aby sa zabránilo vstupu aut na pešiu zónu,

8. zákaz parkovania firemných dodávok na parkoviskách pred obytnými domami a vymedzenie samostatných parkovacích plôch pre tieto dodávky pri MŠ, resp. v areáli bývalých kasárni.

1. **v dopravnom okrsku IV. Bernolákova – Sládkovičova:**

1.   odkúpiť časť bývalých kasárni a využiť jestvujúce spevnené a dokonca prestrešené plochy pre parkovanie obyvateľov sídliska Radvaň – minimálne aspon pre služobné autá a dodávky,

2. zrealizovať vyznačenie parkovacích miest vo vnútrobloku medzi bytovými domami na Bernolákovej ulici č. 40-48 a 50-58,

3. realizovať úpravu a zmenu parkovania pred obytným blokom Bernolákova 16-20 formou zjednosmernenia ulice a vytvorenia šikmého stánia – p. príloha 2

4. osadiť retardéry na začiatku a konci Bernolákovej ulice (od č. 5 po č. 43),

5. osadenie značiek zákaz vjazdu nákladným vozidlám, alebo prejazd zakázaný a obmedzenie rýchlosti na 30km/hod na Bernolákovej ulici v časti od č. 5 po č. 43,

6. vyznačenie pešieho prechodu na Bernolákovej ulici na pešom ťahu prepájajúceho Dom nábytku s areálmi materských škôlok na Radvanskej,

7. vybudovať peší nadchod od zástavky Sládkovičova –pošta pod Kalinčiakovou ulicou od domu na Kalinčiakovej 17-18 ponad Sládkovičovu ulicu k Domu nábytku, čo umožní bezkolízne pešie prepojenie k areálom materských škôlok

1. **v dopravnom okrsku V. Kalinčiakova:**

1. využiť na pozdĺžne parkovanie cestu od ulici Cintorínskej nad obytným domom na Kalinčiakovej ulici,

2. upraviť chodník na parkovisku medzi dvoma vežiakmi na Kalinčiakovej 2 a 5 s možnosťou šikmého resp. kolmého parkovania. V súčasnej dobe sa využíva pozdĺžne parkovanie,

3. vybudovať peší nadchod severne od pošty smerom k Jednote, ktorý zabezpečí bezkolízne pešie prepojenie medzi katolíckym a evanjelickým kostolom z autobusovej zástavky a eliminuje bezpečnostné riziká kolízií na Sládkovičovej ulici,

4. dopravný značením zabezpečiť stály voľný prístup záchranárom, požiarnikom, sťahovacím vozom a pod. k bytovému domu Kalinčiakova 2 a zakázať vjazd motorovým vozidlám,

5. ako je možné, že MsÚ B. B. pred niekoľkými rokmi dovolil demontovať nad poštou dopravnú značku

„Zákaz vjazdu motorových vozidiel“ s dodatkovou tabuľkou „okrem dopravnej obsluhy“ a dnes tam

má svoju tabuľku pán Škrabský (opravár motorov aut, bývajúci na Cintorínskej ul.) Toto má za následok to,

že pred byt. domami parkujú firemné autá spravidla bratislavských ŠPZ, prípadne ČR a pod. Pýtame sa, aké

dane platia ich vlastníci Mestu B. B.?  Aj to má za následok, že po 16,00 hod. nemáte kde zaparkovať, nehovoriac, ako je to večer, keď niekto bol v centre za kultúrou, športom, atď.  A to sa nachádzame v bytovej zóne!

Prílohy

1. Úpravy parkovania - Poľná ulica
2. Úpravy parkovania na Bernolákovej ulici 16-20